alexandrainst/scandi-wiki huggingface dataset:
Fuego av Eléni Fouréira

«Fuego» ('eld') er ein popsong frå 2018 som vert framført av den greske songaren Eleni Foureira. Songen representerte Kypros i Eurovision Song Contest 2018, der han enda på andreplass bak Netta Barzilai og «Toy» frå Israel. «Fuego» er komponert av den svenske produsenten og låtskrivaren Alexander Papaconstantinou og vart utgjeven for sal 9. mars 2018.

Bakgrunn 
Den kypriotiske kringkastaren RIK kunngjorde at Eleni Foureira skulle representere Kypros i Eurovision Song Contest i 2018. Låten «Fuego» vart offentleggjord som det kypriotiske bidraget 1. februar 2018, og heile låten vart utgjeven ein månad seinare.

Fram mot semifinalen vart «Fuego» stadig meir populær, og dagen før den fyrste semifinalen gjekk låten til topps på favorittlista til spelselskapa.

«Fuego» vart framført som det siste bidraget i den fyrste semifinalen tysdag 8. mai 2018.  Songen enda på andreplass og var dimed kvalifisert til finalen laurdag 12. mai. I finalen var songen det 25. og nest siste bidraget ut på scena, og ende òg her på ein andreplass.

Om songen 
Tittelen til songen er «Fuego», som er spansk for 'eld', men resten av teksta er på engelsk. Foureira har sagt at songen skal fortelja at kvinner kan vere «sexy og mektige, og at det ikkje er noko gale med det».

Listeplasseringar

Kjelder 

Denne artikkelen bygger på «Fuego (sang)» frå ,  den 28. desember 2021.  

Kypriotiske Eurovision Song Contest-songar
Eurovision Song Contest 2018-songar
Engelskspråklege Eurovision Song Contest-songar
Oto Nemsadze

Otar Nemsadze () er ein georgisk songar. 3. mars 2019 vann han georgiske Idol og representerte Georgia i Eurovision Song Contest 2019 i Tel Aviv med songen «Sul tsin iare».

Bakgrunn 
Nemsadze vart fødd i Gori i Georgia. Han  vart kjend i Georgia i 2011, då han vann talenttevlinga Geostar, den georgiske versjonen av Idol. I 2013 nådde han ein andreplass i talentprogrammet Holos Krajiny, den ukrainske utgåva av The Voice.

I 2017 deltok Nemsadze i den georgiske uttakinga til Eurovision Song Contest 2017 som del av gruppa Limbo. Gruppa enda på ein delt tiandeplass blant 25 deltakarar med songen «Dear God».

I 2019 deltok Nemsadze på ny i georgisk Idol, og 3. mars 2019 vart han nok ein gong kåra til vinnar av georgisk Idol gjennom ei telefonavrøysting. 2019-utgåva av Idol fungerte òg som ein nasjonal finale til Eurovision Song Contest 2019 i Tel Aviv i Israel. I Idol-finalen framførte han den patriotiske rockeballaden «Sul tsin iare» ('gå på'), som òg var det georgiske bidraget i Eurovision Song Contest 2019.

Kjelder 

Denne artikkelen bygger på «Oto Nemsadze» frå ,  den 28. desember 2021.  

Georgiske songarar
Idol-vinnarar
Georgiske Eurovision Song Contest-deltakarar
Eurovision Song Contest 2019-deltakarar
Zalagasper

zalagasper (tidlegare kalla Zala Kralj & Gašper Šantl) er ein slovensk musikkduo frå Maribor, beståande av vokalisten Zala Kralj og instrumentalisten Gašper Šantl. Duoen representerte Slovenia i Eurovision Song Contest 2019 med songen «Sebi».

Bakgrunn 
Zalagasper vart skipa i 2018 etter at Kralj starta med å syngje nokre av songane til Šantl. I starten var Kralj berre kreditert som featured artist. Duoen gav ut singlane «Valovi», «Baloni» og «S toboi» i 2018, før dei gav ut debut-EP-en Štiri i februar 2019. Same månad vann dei songtevlinga EMA med songen «Sebi».

Tevlinga vert arrangert og vert send av den slovenske allmennkringkastaren RTVSLO, og er det slovenske uttakinga til Eurovision Song Contest. Duoen fekk dimed representere Slovenia i Eurovision Song Contest 2019 i Tel Aviv i Israel. Der enda dei som nummer 15 av 26 deltakarar i finalen.

Medlemmar 

 Zala Kralj – vokal, sampler
 Gašper Šantl – gitar, sampler, produksjon

Diskografi

Album

EP-ar

Singlar

Kjelder 

Denne artikkelen bygger på «Zalagasper» frå ,  den 28. desember 2021.  

Slovenske Eurovision Song Contest-deltakarar
Slovenske Eurovision Song Contest-låtskrivarar
Eurovision Song Contest 2019-deltakarar
Roko Blažević

Roko Blažević (), kjend som Roko, er ein kroatisk songar. I februar 2019 vann han den TV-sende songtevlinga Dora på tv-kanalen HRT, og han representerte Kroatia i Eurovision Song Contest 2019 med songen «The Dream».

Bakgrunn 
Blažević vart fødd i Split i 2000 og vaks opp i ein musikalsk familie. Han byrja å syngje allereie som barn og lærte etter kvart å spela piano og orgel. Som 12-åring vart han med i ei lokal songgruppe, og sidan har han delteke i fleire talentshow i Kroatia og utlandet. Blant desse er Imagine Festival i Brussel og det kroatiske tv-programmet Zvjezde ('stjerner'), der han hadde songaren Jacques Houdek som mentor. Blažević vann òg det serbiske TV-programmet Pinkove Zvezdice ('Stjernene til Pink') i 2017.

I februar 2019 deltok Blažević i den TV-sende songtevlinga Dora 2019 med songen «The Dream». Han vann tevlinga etter å ha fått toppoeng frå både juryane og tv-sjåarane, og han fekk dimed representere Kroatia i Eurovision Song Contest 2019. I semfinalen enda Blažević og songen «The Dream» på ein 14. plass og var dimed ikkje kvalifisert til finalen laurdag 18. mai.

Kjelder 

Denne artikkelen bygger på «Roko Blažević» frå ,  den 29. desember 2021.  

Kroatiske songarar
Kroatiske Eurovision Song Contest-deltakarar
Eurovision Song Contest 2019-deltakarar
Verdscupen i alpine greiner 2012/Menn

Verdscupen i alpine greiner for menn i 2012-sesongen tok til 23. oktober 2011 i Sölden i Austerrike og vart avslutta 18. mars 2012 i Schladming, også Austerrike. Turneringa omfatta 43 individuelle tevlingar og ei tevling for lag. Tevlingane fordelte seg på 11 slalåmrenn, 9 storslalåmrenn, 8 super-g-renn, 11 utforrenn, eitt parallellrenn, 3 superkombinasjonasjonstevlingar. Sesongen vart avslutta med ei lagtevling for menn/kvinner.

Marcel Hirscher frå Austerrike sikra seg det største FIS-trofeet, etter ein jamn strid med Beat Feuz frå Sveits. Triumfen var Hirschers fyrste av åtte strake i verdscupen. Norske Aksel Lund Svindal kom på tredjeplass i turneringa.

Samanlagt

Slalåm

Storslalåm

Super-g

Utfor

Superkombinasjon/kombinasjon

Kjelder

Denne artikkelen bygger på «Alpiner Skiweltcup 2011/12» frå ,  den 29. desember 2021.  
 

Alpine greiner
Sport i 2012
Marion County i Oregon

Marion County er eit fylke nordvest i den USA-amerikanske delstaten Oregon. Fylket, som vart grunnlagt i 1843, dekker 3 090 km². Om lag 350 000 menneske bur i fylket. Fylkesetet ligg i byen Salem.

Landbruk og framstelling av matvarer er sentrale næringar i Marion County, også skogbruk, handel og utdanning sysselset mange menneske.

Kjelder

Denne artikkelen bygger på «Marion County, Oregon» frå ,  den 29. desember 2021.  
 

County i Oregon
Lane County i Oregon

Lane County er eit fylke vest ved Stillehavet i den USA-amerikanske delstaten Oregon. Fylket, som vart grunnlagt i 1851, dekker 12 230 km². Talet på ibuarar har passert 380 000. Fylkesetet ligg i Eugene.

Skogbruk og landbruk har vore sentrale næringar i fylket. I dei seinare tiåra har teknologisk basert industri fått ein viktig plass i sysselsetjinga.

Kjelder

Denne artikkelen bygger på «Lane County, Oregon» frå ,  den 29. desember 2021.  
 

County i Oregon
Jurijus Veklenko

Jurijus Veklenko (), også kjend som berre Jurijus, er ein litauisk songar og musikar. Han representerte Litauen i Eurovision Song Contest 2019 i Tel Aviv i Israel med songen «Run with the Lions».

Bakgrunn 
Veklenko vart fødd i Klaipėda. Han har jobba med musikk og song i ei årrekkje og var blant anna støttevokalist for dei litauiske bidraga i Eurovision Song Contest 2013 og 2015. Under den nasjonale finalen i 2017 hadde han hovudvokalen på songen «Get Frighten» med dragartisten Lolita Zero.

I 2019 vann Veklenko Eurovizijos Atranka, den litauiske uttakinga til Eurovision Song Contest, med songen «Run with the Lions». Gjennom sigeren fekk han representere landet i Eurovision Song Contest i mai 2019. I januar 2019 vart Litauen trekt ut til å delta i semifinale 2 av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Litauen hadde startnummer 13. Veklenko vart ikkje blant dei ti beste i semifinalen, og kvalifiserte seg dimed ikkje til finalen laurdag 18. mai. Han enda på ellevteplass og var berre eitt poeng unna tiandeplassen og ein plass i finalen.

Kjelder

Denne artikkelen bygger på «Jurijus Veklenko» frå ,  den 29. desember 2021.  

Litauiske songarar
Litauiske Eurovision Song Contest-deltakarar
Eurovision Song Contest 2019-deltakarar
Gruppa Carousel

Carousel er ei latvisk indiepop-gruppe som vart etablert i 2015. Carousel var fram til 2019 ein duo beståande av Sabīne Žuga og Mārcis Vasiļevskis. I 2019 vart Carousel utvida til ein kvartett, då Staņislavs Judins (kontrabass) og Mareks Logins (trommar) slutta seg til gruppa.

Carousel vart nasjonalt kjend i Latvia då ho ovann songtevlinga Supernova i februar 2019 med songen «That Night». Med sigeren representerte gruppa Latvia i Eurovision Song Contest 2019 i Tel Aviv i Israel.

Bakgrunn 
Carousel vart danna i Riga i Latvia i 2015, og bestod opphavleg av Sabīne Žuga (fødd 7. desember 1988) på vokal og Mārcis Vasiļevskis (fødd 16. februar 1987) på gitar. I 2019 slutta Staņislavs Judins og Mareks Logins seg til gruppa. Carousel omtalar seg sjølv som ei indiepop-gruppe som spelar sart stemme- og gitarbasert popmusikk «fulle av søte kjensler». Sidan etableringa har gruppa opptredd i Latvia og utanlands, og jobba per 2019 med eit debutalbum.

Hausten 2018 vart Carousel kjend for eit større publikum, då ho deltok i det latviske konsertshowet Pasaka ziemā. Vinteren 2019 stilla gruppa opp i songtevlinga Supernova 2019 på LTV med songen «That Night». Carousel vann finalen 16. februar og fekk dimed representere Latvia i Eurovision Song Contest i Israel i mai 2019. Carousel enda på 15. plass i sin semifinale torsdag 16. mai og var dimed ikkje kvalifisert til finalen i Eurovision Song Contest laurdag 18. mai.

Kjelder

Denne artikkelen bygger på «Carousel (band)» frå ,  den 29. desember 2021.  

Latviske Eurovision Song Contest-deltakarar
Eurovision Song Contest 2019-deltakarar
D mol

D mol, òg skrive D-moll, er eit montenegrinsk vokalensemble, beståande av Tamara Vujačić, Mirela Ljumić, Ivana Obradović, Rizo Feratović, Željko Vukčević og Emela Franca. Gruppa vart kjend i Montenegro i februar 2019, då ho vann den nasjonale songtevlinga Montevizija med songen «Heaven». Gruppa representerte Montenegro i Eurovision Song Contest 2019 i Tel Aviv i Israel.

Bakgrunn 
D-moll vart sett saman i 2018 av musikaren Daniejl Alibabić. Han representerte Serbia og Montenegro i Eurovision Song Contest 2005 som del av gruppa No Name.

18. desember 2018 kunngjorde kringkastaren RTCG at D-Moll var ein av deltakarane til Montevizija 2019, det montenegrinske uttakinga til Eurovision Song Contest. Gruppa framførte bidraget «Heaven», opphavleg kalla «Ti», i finalen laurdag 9. februar 2019. Der vann ho superfinalen med 68 prosent av telefonrøystene, og fekk dimed representere Montenegro i Eurovision Song Contest i Israel i mai. Gruppa enda på 16. plass i den fyrste semfinalen tysdag 14. mai og var dimed ikkje kvalifisert til finalen laurdag 18. mai.

Referansar 

Denne artikkelen bygger på «D mol» frå ,  den 29. desember 2021.  

Montenegrinske songarar
Montenegrinske Eurovision Song Contest-deltakarar
Eurovision Song Contest 2019-deltakarar
Bilal Hassani

Bilal Hassani () er ein fransk songar, låtskrivar, publikumspåverkar og videomakar. Han er kjend for sine musikkvideoar på YouTube, og han deltok i den TV-sende talenttevlinga The Voice Kids i 2015. I 2019 representerte han Frankrike i Eurovision Song Contest i Tel Aviv med songen «Roi».

Bakgrunn 

Bilal Hassani vart fødd i Paris og har marokkansk opphav. Han har ein eldre bror, Taha Hassani (fødd 1995). Foreldra skilde seg då Bilal var to år gammal.

Som femåring byrja han å opptre og syngje for familien, og tok deretter songtimar. I 2015 vart han overtalt av komikarvennen Nemo Schiffman til å delta i den franske talenttevlinga The Voice Kids på TV-kanalen TF1. Der opptredde han med Eurovision-vinnarsongen «Rise Like a Phoenix» av idolet sitt, den austerrikske dragqueen-artisten Conchita Wurst. Han vart anteken av dommarane og fekk songaren Patrick Fiori som mentor. Hassani vart til slutt slått ut i andre runde.

I desember 2018 vart Hassani offentleggjord som ein av 18 deltakarar i songtevlinga Destination Eurovision på France 2, den franske uttakinga til Eurovision Song Contest. Han deltok med songen «Roi», som vart sloppen 4. januar 2019. Hassani vann sin semifinale 12. januar 2019 og seinare finalen laurdag 26. januar 2019. Han fekk dimed representere Frankrike i Eurovision Song Contest i Tel Aviv 14.–18. mai 2019. Som ein av dei fem største økonomiske bidragsytarane, var Frankrike direktekvalifisert til finalen 18. mai, og Hassani hadde startnummer 21. I finalen vart han nummer 16 av 26 deltakarar.

Privatliv 
I 2017 vart Hassani uteksaminert frå vidaregåande, og 23. juni same år kom han offentleg ut som homofil via sosiale medium. Han er kjend for sin androgyne stil og for  flamboyante opptredenar og kostyme. I 2018 peika homo-magasinet Têtu ut Hassani som ein av «30 LHBT-personar som utviklar Frankrike» og kalla han eit «ikon for fransk LHBT-ungdom».

Hassani har sidan motteke rasistiske og homofobiske angrep via sosiale medium, og han har motteke fleire dødstrugslar via nettet. Samskipnadene Urgence Homophobie og Stop Homophobie har gått saman om å oppsøkje og rettsleg forfølgje personane som har uttrykt hat mot Bilal Hassani på sosiale medium.

Diskografi

Album 

 2019: Kingdom

Singlar 

 2016: «Wanna Be»
 2017: «Follow Me»
 2017: «House Down»
 2018: «Shadows»
 2018: «Heaven With You»
 2019: «Roi»
 2019: «Jaloux»

Referansar 

Denne artikkelen bygger på «Bilal Hassani» frå ,  den 29. desember 2021.  

Franske songarar
Franske musikarar
Franske Eurovision Song Contest-deltakarar
Eurovision Song Contest 2019-deltakarar
Kobi Marimi

Kobi Marimi (}}) er ein israelsk songar som vann den nasjonale talenttevlinga HaKokhav HaBa (den neste stjerna) i februar 2019. Marimi representerte Israel i Eurovision Song Contest på heimebane i mai 2019 med låten «Home».

Bakgrunn 
Marimi vart fødd og oppvaksen i Ramat Gan og flytta seinare til Tel Aviv der han jobba som bartender. Han har sunge sidan han var 13 år gammal og er utdanna skodespelar. Han vart seinare kåra til den meste lovande skodespelaren under israelske Musical Theatre Festival.

Sjølv om han har sunge sidan han var tenåring, hadde ikkje Marimi noka formell songerfaring før han melde seg på den TV-sende talenttevlinga HaKokhav HaBa hausten 2018. Etter ein serie med semifinalar gjekk han til slutt til topps i finalen tysdag 12. februar 2019 send på israelske Keshet 12. Gjennom sigeren fekk Marimi representere Israel i finalen av Eurovision Song Contest 2019 på heimebane i Tel Aviv laurdag 18. mai. Bidraget «Home» vart offentleggjort i mars.

Referansar 

Denne artikkelen bygger på «Kobi Marimi» frå ,  den 29. desember 2021.  

Israelske songarar
Israelske Eurovision Song Contest-deltakarar
Eurovision Song Contest 2019-deltakarar
S!sters

S!sters var ein kortliva tysk popduo som bestod av songarane Laura Kästel og Carlotta Truman. Duoen representerte Tyskland i Eurovision Song Contest 2019 med songen «Sister» etter å ha vunne den tyske songtevlinga Unser Lied für Israel 22. februar 2019. Duoen vart oppløyst i februar 2020.

Bakgrunn 
S!sters vart sett saman i høve den tyske tevlinga Unser Lied für Israel i 2019, men begge medlemmane hadde fleire år med song- og sceneerfaring frå tidlegare.

Charlotta Truman 
Charlotta Truman (fødd 19. oktober 1999) vaks opp i ein tysk-britisk familie i Hannover, og byrja å syngje som barn. Allereie som tolvåring i 2011 mottok ho fem Deutscher Rock & Pop Preis-utmerkingar, blant anna som beste solosongar. I 2014 song ho saman med rockebandet Revolverheld på NDR 2 Papenburg festival framfor 25 000 tilskodarar, og same år deltok ho i talenttevlinga The Voice Kids. Nyttårssaftan 2017–18 opptredde ho under ZDF sitt nyttårsshow frå Brandenburger Tor.

Laura Kästel 
Laura Kästel (fødd 29. september 1992), med artistnamnet Laurita Spinelli, kjem frå ein tysk-filippinsk familie frå Königsau i Rheinland-Pfalz. Mora hennar er songar, medan faren er pianist. Som tiåring i 2002 vann ho Kiddy Contest, ei tv-send songtevling på ZDF for barn mellom 8 og 14 år. Etter vidaregåande skule byrja ho å skrive songar, og ho fekk jobb som støttevokalist under turneen til The Voice of Germany. Ho har vore støttevokalist for songaren Lena, men har  òg jobba med å skrive og produsere songar til debutalbumet sitt. Ho bur no i Wiesbaden.

Som duo 
Truman og Kästel vart sett saman til duo i høve den tyske tevlinga Unser Lied für Israel  til Eurovision Song Contest 2019. Duoen kalla seg S!sters, og dei deltok med låten «Sister», skriven av Laurell Barker, Marine Kaltenbacher, Tom Oehler og Thomas Stengaard. Den tyske finalen vart arrangert i Berlin fredag 22. februar, og «Sister» var det sjuande og siste bidraget ut i tevlinga. I avrøystinga fekk duoen høgaste poeng frå den internasjonale juryen og tv-sjåarane, og vann dimed tevlinga samanlagt. S!sters fekk dimed representere Tyskland i finalen av Eurovision Song Contest i Tel Aviv laurdag 18. mai. I finalen fekk duoen null poeng i telefonavrøystinga, men 24 poeng frå juryane. Dei enda til slutt som nummer 25 av 26 bidrag.

Året etter, i februar, 2020, oppløyste Truman og Kästel gruppa for å satse på sine eigne solokarrierar.

Referansar 

Denne artikkelen bygger på «S!sters» frå ,  den 29. desember 2021.  

Tyske musikkgrupper
Tyske Eurovision Song Contest-deltakarar
Eurovision Song Contest 2019-deltakarar
Çingiz Mustafayev

Çingiz Mustafayev () er ein aserbajdsjansk songar og låtskrivar, best kjend under artistnamnet Chingiz. Han representerte Aserbajdsjan i Eurovision Song Contest 2019 i Tel Aviv i Israel med «Truth».

Bakgrunn 
Mustafayev vart fødd i Moskva og flytta til Qazax i Aserbajdsjan då han var seks år gammal. Allereie som barn lærte han seg å spele gitar og byrja etter kvart å skrive sine eigne songar.

Som 13-åring flytta Mustafayev til hovudstaden Baku saman med mor og broren. I 2007 prøvesong han i den aserbajdsjanske versjonen av Pop Idol. Han vann seinare tevlinga og vart ein kjend artist i den aserbajdsjanske musikkbransjen. I 2013 representerte han Aserbajdsjan i den internasjonale musikkfestivalen New Wave i Jūrmala i Latvia. Under festivalen song han duett saman med Polina Gagarina. Mustafayev enda til slutt på 11. plass i tevlinga.. Tre år etter deltok Mustafayev i den ukrainske versjonen av The Voice, men vart slått ut i dei innleiande rundane. Sidan då har Chingiz opptredd med bandet sitt, Palmas, som sameinar tradisjonell aserbajdsjansk og tyrkisk folkemusikk med flamenco, rock og pop. Han har òg satsa på ein solokarriere og gav ut popsongen «Tenha gezen» i 2019.

8. mars 2019 vart det offentleggjort at Chingiz skulle representere Aserbajdsjan i Eurovision Song Contest 2019 med songen «Truth». I januar 2019 vart Aserbajdsjan trekt til å delta i den andre semifinalen av Eurovision Song Contest. Semifinalen vart arrangert i Expo Tel Aviv i Israel torsdag 16. mai, og Chingiz hadde startnummer 18 – det siste bidraget ut på scena. I avrøystinga vart han blant dei ti beste i semifinalen, og Aserbajdsjan kvalifiserte seg dimed til finalen laurdag 18. mai. I finalen enda Chingiz og «Truth» på åttandeplass.

Referansar 

Denne artikkelen bygger på «Çingiz Mustafayev» frå ,  den 26. desember 2021.  

Musikarar frå Moskva
Aserbajdsjanske songarar
Aserbajdsjanske Eurovision Song Contest-deltakarar
Aserbajdsjanske Eurovision Song Contest-låtskrivarar
Eurovision Song Contest 2019-deltakarar
Eurovision Song Contest 2019-låtskrivarar
Conan Osíris

Tiago Miranda (), best kjend under artistnamnet Conan Osíris, er ein portugisisk songar og låtskrivar. Han fekk sitt nasjonale gjennombrot i 2019, då han vann den portugisiske songtevlinga Festival da Canção med songen «Telemóveis». Han representerte Portugal i Eurovision Song Contest 2019 i Tel Aviv i Israel.

Diskografi

Album

EP-ar

Singlar

Som hovudartist

Referansar 

Denne artikkelen bygger på «Conan Osíris» frå ,  den 29. desember 2021.  

Folk frå Lisboa
Portugisiske songarar
Portugisiske Eurovision Song Contest-songar
Portugisiske Eurovision Song Contest-låtskrivarar
Eurovision Song Contest 2019-deltakarar
Eurovision Song Contest 2019-låtskrivarar
Madame Monsieur

Madame Monsieur er ein fransk musikkduo beståande av vokalisten Émilie Satt og produsenten Jean-Karl Lucas. Duoen lagar musikk hovudsakleg innan pop, elektronika, elektronisk pop og fransk pop. Madame Monsieur representerte Frankrike i Eurovision Song Contest 2018 med songen «Mercy» i Lisboa i Portugal.

Bakgrunn 
Émilie Satt, fødd Émilie Sattonet, og Jean-Karl Lucas møtte kvarandre fyrste gongen i 2008 og skipa Madame Monsieur i 2013. I 2015 skreiv dei songen «Smile» for den franske rapparen Youssoupha, og dei deltok seinare i den franske musikk-tv-programmet Taratata. Duoen gav ut debutplata Tandem 4. november 2016.

1. januar 2018 vart det offentleggjort at Madame Monsieur var ein av deltakarane i Destination Eurovision, den franske uttakinga til Eurovision Song Contest 2018 med songen «Mercy». Duoen vann semifinalen og seinare finalen 27. januar og fekk dimed representere Frankrike i Eurovision Song Contest 2018 i Portugal. Der enda dei på ein 13. plass i finalen.

Madame Monsieur var med på å skrive songen «Roi», det franske bidraget i Eurovision Song Contest i 2019 som vart framført av artisten Bilal Hassani.

Medlemmar 

 Émilie Satt — hovudvokal
 Jean-Karl Lucas — produksjon og bakgrunnsvokal

Diskografi

Album

Singlar

Kjelder 

Denne artikkelen bygger på «Madame Monsieur» frå ,  den 29. desember 2021.  

Franske musikkgrupper
Franske Eurovision Song Contest-deltakarar
Franske Eurovision Song Contest-låtskrivarar
Eurovision Song Contest 2018-deltakarar
Eurovision Song Contest 2018-låtskrivarar
Eurovision Song Contest 2019-låtskrivarar
Marcel Bezençon Awards-vinnarar
Mercy av Madame Monsieur

«Mercy» er ein fransk song frå 2018, skriven og framført av den franske duoen Madame Monsieur. Songen vart utgjeven digitalt 20. januar 2018 gjennom plateselskapa Low Wood og Play Two, og songen var hovudsporet på andre albumet til duoen, Vu d'ici, utgjeve i 2018. «Mercy» var det franske bidraget i Eurovision Song Contest 2018 i Lisboa i Portugal.

Bakgrunn 
«Mercy» er skriven og produsert av Émilie Satt og Jean-Karl Lucas, som saman utgjer duoen Madame Monsieur. Tittelen tyder 'nåde', men peiker eigenleg til ein verkeleg person, ei jente som vart fødd av nigerianske flyktningar om bord på ein båt i Middelhavet. Jenta vart døypt Mercy og vart seinare funnen i godt hald på i ein italiensk flyktningleir på Sicilia. Songen tek dimed for seg den europeiske migrasjonskrisa som har eskalert frå 2015, og som har kosta tusenvis av menneskeliv. I musikkvideoen til songen går menneske rundt i europeiske storbyar, iført redningsvestar og varmefoliar.

Eurovision Song Contest 
1. januar 2018 vart Madame Monsieur stadfesta som ein av 18 deltakarar til songtevlinga Destination Eurovision, den franske nasjonale uttakinga til Eurovision Song Contest. «Mercy» gjekk vidare frå semifinalen 20. januar etter toppoeng frå den internasjonale juryen og franske tv-sjåarar. Songen vann deretter finalen 27. januar, etter å ha kome på tredjeplass hos juryen og ein klår fyrsteplass hos tv-sjåarane.

Etter å ha vunne Destination Eurovision, vart «Mercy» det franske bidrag i Eurovision Song Contest 2018. Songen deltok i finalen laurdag 12. mai i Lisboa i Portugal, der han vart nummer 13 av 26 deltakarar.

Listeplasseringar

Kjelder 

Denne artikkelen bygger på «Mercy (Madame Monsieur)» frå ,  den 29. desember 2021.  

Franske Eurovision Song Contest-songar
Eurovision Song Contest 2018-songar
Franskspråklege Eurovision Song Contest-songar